עטלף בולדוג קטן

עטלף בולדוג קטן או עטלף שפת ארנבת קטן (שם מדעי: Noctilio albiventris) הוא מין של עטלפים ממשפחת עטלפי בולדוג המצוי בטבע באמריקה המרכזית ואמריקה הדרומית.

אורכו של העטלף 7.5 ס"מ, אורך כנפיהם 6 ס"מ ומשקלם כ-30 גרם. הם בעלי שיער חום-אדמדם וכנפיים שחורות עם שפתיים גדולות ורודות ואוזניים אפורות. עטלפים אלה יכולים לחיות עד 10 שנים. הוא קרוב למין עטלף בולדוג גדול אך קטן יותר.

העטלפים מעופפים ליד נהרות ומקומות לחים דומים ביערות. הם שוכנים במשך היום בחורי עצים ויוצאים לצוד בלילות.

הם ניזונים בעיקר מחרקים הנופלים על המים. הם שומעים אותם תוך שימוש באקולוקציה ושמיעת האדוות שעל פני המים. הם ניזונים באותו אופן מדגים קטנים אך אינם מצטיינים מדיג כמו עטלף הבולדוג הגדול.

קישורים חיצוניים

הערות שוליים

בעלי חיים שתוארו ב-1843
טקסונים שתוארו בידי אנסלם גאייטאן דמארה
עטלפי בולדוג
ברזיל: יונקים
יונקים ביער האמזונאס
יונקים ביערות הגשם של אמריקה המרכזית